DOM ZDRAVLjA TUTIN
Број: 1282
11.06.2026. године
TUTIN 
 
          Na osnovu čl.7.stav.1 tačka 3 Posebnog kolektivnog ugovora za zdravstvene ustanove čiji je osnivač Republika Srbija, Autonomna pokrajina i jedinica lokalne samopuprave (,,Službeni glasnik RS“, br.96/19,58/20,135/22 i 2/24 ) u skladu sa Kadrovskim planom DZ Tutin za 2026. godinu, v.d. direktora Doma zdravlja Tutin raspisuje

O  G  L  A  S
[bookmark: _Hlk196375738]Za prijem u radni odnos na određeno vreme sa punim radnim vremenom, a najkasnije do 31.08.2026. godine i to za :
1) doktor medicine izabrani lekar u zdravstvenoj stanici Ribariće, u službu za opštu medicinu, radi zamene privremeno odsutne zaposlene do njenog povratka, a najkasnije do 31.08.2026. godine ( jedan izvršilac)
2) doktor medicine izabrani lekar, u odeljenje opšta medicina, u službu za opštu medicinu, radi zamene privremeno odsutne zaposlene do njenog povratka, a najkasnije do 31.08.2026. godine ( jedan izvršilac)
3) doktor medicine, specijalista izabrani lekar za odrasle, u odeljenje opšta medicina, u službu za opštu medicinu zbog povećanog obima posla, a najkasnije do 31.08.2026. godine  ( jedan izvršilac)
4) doktor medicine u hitnoj medicinskoj pomoći, u odeljenje hitna medicinska pomoć, u službu za opštu medicinu, radi zamene privremeno odsutne zaposlene do njenog povratka, a najkasnije do 31.08.2026. godine ( jedan izvršilac)
5) viša medicinska  sestra / tehničar u polivalentnoj patronaži, u odeljenje polivalentne patronaže, u službu za opštu medicinu zbog povećanog obima posla, a najkasnije do 31.08.2026. godine ( jedan izvršilac)

a) Stručna sprema / obrazovanje ( iz tačke 1 i 2):
- visoko obrazovanje:
- medicinski fakultet,  (VII/1 stepen stručne spreme).

Dodatna znanja / ispiti / radno iskustvo:
- stručni ispit;                                                                                                                                                - licenca;                                                                                                                                                              
- najmanje šest meseci radnog iskustva u zvanju doktora medicine;                                                             - poznavanje rada na računaru.
Opis poslova :
Organizuje i sprovodi mere na očuvanju i unapređenju zdravlja pojedinca i porodice, otkrivanju i suzbijanju faktora rizika za nastanak bolesti, obavlja preventivne preglede i sprovodi zdravstveno - vaspitni rad. Vrši preglede, dijagnostiku i određuje način i vrstu lečenja pacijenata. Ukazuje hitnu medicinsku pomoć. Sprovodi kućno lečenje i palijativno zbrinjavanje pacijenata. Propisuje lekove, medicinska sredstva. i određene vrste medicinsko - tehničkih pomagala. Upućuje pacijente na laboratorijsku, rendgen i eho dijagnostiku i na konsultativno - specijalističke preglede kao i na bolničko lečenje u stacionar Doma zdravlja i u ustanove sekundarnog i tercijarnog nivoa i usklađuje mišljenje i predloge za nastavak lečenja. Daje ocenu o zdravstvenom stanju pacijenata, utvrđuje dužinu privremene sprečenosti za rad i upućuje pacijente na ocenu radne sposobnosti odnosno invalidnosti. Vodi propisanu medicinsku dokumentaciju i evidenciju. Obavlja i druge poslove u okviru svoje struke po nalogu neposrednog rukovodioca i njemu odgovara za svoj rad.

b) Stručna sprema / obrazovanje ( iz tačke 3):
- visoko obrazovanje:
- medicinski fakultet, specijalizacija medicine rada (VII/2 stepen stručne spreme);

Dodatna znanja / ispiti / radno iskustvo:
- stručni ispit;                                                                                                                                                - licenca;                                                                                                                                                              - specijalistički ispit;                                                                                                                                                                    - najmanje tri godine i šest meseci radnog iskustva u zvanju doktora medicine;                                                             - poznavanje rada na računaru
Opis poslova:
Organizuje i sprovodi mere na očuvanju i unapređenju zdravlja pojedinca i porodice, otkrivanju i suzbijanju faktora rizika za nastanak bolesti, obavlja preventivne preglede i sprovodi zdravstveno -vaspitni rad. Vrši preglede, dijagnostiku i određuje način i vrstu lečenja pacijenata. Po potrebi obavlja ultrazvučne preglede.Ukazuje hitnu medicinsku pomoć. Sprovodi kućno lečenje i palijativno zbrinjavanje pacijenata. Propisuje lekove, medicinska sredstva i određene vrste medicinsko - tehničkih pomagala. Upućuje pacijente na laboratorijsku, rendgen i eho dijagnostiku i na konsultativno - specijalističke preglede kao i na bolničko lečenje u stacionar Doma zdravlja i ustanove sekundarnog i tercijarnog nivoa i usklađuje mišljenje i predloge za nastavak lečenja. Daje ocenu o zdravstvenom stanju pacijenata, utvrđuje dužinu privremene sprečenosti za rad i upućuje pacijente na ocenu radne sposobnosti odnosno invalidnosti.Vodi propisanu medicinsku dokumentaciju i evidenciju. U okviru svoje službe učestvuje kao konsultant pri rešavanju složenijih zdravstvenih problema. Predlaže mere za unapređenje stručnog rada i poboljšanja efikasnosti u radu.Učestvuje u edukaciji lekara na stažu, a u svojstvu mentora i studenata i lekara na specijalizaciji. Obavlja i druge poslove u okviru svoje struke po nalogu neposrednog rukovodioca i njemu odgovara za svoj rad.

c) Stručna sprema / obrazovanje ( iz tačke 4):
- visoko obrazovanje:
- medicinski fakultet,  (VII/1 stepen stručne spreme).

Dodatna znanja / ispiti / radno iskustvo:
- stručni ispit;                                                                                                                                                - licenca;                                                                                                                                                              
- najmanje šest meseci radnog iskustva u zvanju doktora medicine;                                                             - poznavanje rada na računaru;
- položen vozački ispit "B" kategorije.
Opis poslova :
Vrši preglede, dijagnostiku i određuje način i vrstu lečenja. Ukazuje hitnu medicinsku pomoć u ustanovi i na terenu kod patoloških stanja prouzrokovanih oboljenjima, naglim i znatnim pogoršanjem hroničnog oboljenja ili pojavom komplikacija u toku bolesti. Učestvuje u edukaciji pacijenata za korišćenje aparata za oksigenoterapiju u kućnim uslovima. Vrši konsultacije sa nadležnim specijalistom. Upućuje pacijente na laboratorijsku, rendgen i eho dijagnostiku i na konsultativno - specijalističke preglede kao i na bolničko lečenje u stacionar Doma zdravlja ili u ustanove sekundarnog i tercijarnog nivoa i usklađuje mišljenje i predloge za nastavak lečenja. Vrši manje hirurške intervencije. Vrši mrtvozorstvo. Prema potrebi obaveštava dežurnu službu OUP- a.Prima telefonske pozive, vrši trijažu i daje savete pacijentima putem telefona. Vodi propisanu medicinsku dokumentaciju i evidenciju. Rad u smenama-turnusima. Učestvuje u obezbeđivanju neprekidne zdravstvene zaštite. Obavlja i druge poslove u okviru svoje struke po nalogu neposrednog rukovodioca i njemu odgovara za svoj rad.
d) Stručna sprema / obrazovanje ( iz tačke 5):
- visoko obrazovanje:
- viša medicinska škola ili visoka zdravstvena škola strukovnih studija  (VI stepen stručne spreme );
Dodatna znanja / ispiti / radno iskustvo :
- stručni ispit;                                                                                                                                                - licenca;                                                                                                                                                              
- najmanje šest meseci radnog iskustva u zvanju više medicinske sestre-tehničara odnosno strukovne medicinske sestre;
- poznavanje rada na računaru.
Opis poslova :
Program rada polivalentne patronažne sestre čine kućne posete porodici i zdravstveno vaspitni rad u Domu zdravlja i lokalnoj zajednici prema utvrđenim protokolima. Kućnim posetama porodici, polivalentna patronažna sestra sagledava porodicu u celini, a posebnu pažnju usmerava na procenu zdravlja , psihosocijalno funkcionisanje, uslove života i identifikovanje faktora rizika po zdravlje porodice. Program edukativnog rada obuhvata kućne posete trudnicama, porodiljama i njihovoj novorođenčadi, deci uzrasta dve i četiri godine, starijima od 65 godina koje odredi izabrani lekar ili proceni polivalentna patronažna sestra, insulin zavisnim dijabetičarima, obolelima od TBC – a i invalidnim i hendikepiranim osobama sa posebnim potrebama. Svojim radom u porodici motiviše i vrši obuku članova porodice kroz sticanje određenih veština za promociju i očuvanje zdravlja, podstiče zdrav rast i razvoj dece, radi na sprečavanju zanemarivanja i zlostavljanja dece, podstiče zdrave životne navike, prevenira bolesti zavisnosti i zašitu od HIV – a. Povezuje porodicu sa službama zdravstvene, socijalne zaštite i drugim strukturama u zajednici u cilju sveobuhvatnog rešavanja problema. Zdravstveno vaspitnim radom u mesnoj zajednici utiče na smanjenje faktora rizika i rizičnog ponašanja, vrši proveru određenih znanja ili veština i kontrolu krvnog pritiska, glikemije i dr. Aktivno učestvuje u promotivnim akcijama i kampanjama. Učestvuje u timskom radu na sprovođenju preventivnih aktivnosti u svim službama Doma zdravlja. Kao član tima učestvuje u zaštiti životne sredine na nivou lokalne zajednice. Vodi propisanu medicinsku dokumentaciju i evidenciju i odgovara za tačnost podataka. Učestvuje u osposobljavanju pripravnika za samostalan rad. Fakturiše usluge za potrebe elektronske fakture prema RZZO-u u skladu sa nomenklaturom. Ispravlja naknadno osporene fakturisane usluge, nastala ličnom greškom prilikom unosa. Naplaćuje usluge na fiskalnoj kasi. Obavlja i druge poslove u okviru svoje struke po nalogu neposrednog rukovodioca i njemu odgovara za svoj rad.

Dokazi o ispunjavanju uslova:
- overena fotokopija diplome o završenoj školi sa kojom kandidat konkuriše,
- izvod iz matične knjige rođenih-venčanih,
- overena fotokopija uverenja o položenom stručnom ispitu, 
- overena fotokopija licence ili overena fotokopija rešenja o upisu u  
  odgovarajuću komoru zdravstvenih radnika za traženi profil,
- uverenje o državljanstvu,
- kratka poslovna biografiju sa navedenom adresom i kontakt telefonom,
- položen vozački ispit "B" kategorije ( za tačku 4 ).

Trajanje radnog odnosa: određeno vreme.
Radno vreme: puno radno vreme.
Mesto rada : Tutin
Rok za podnošenje prijave ističe 8-og dana od dana objavljivanja oglasa na internet stranici Nacionalne službe za zapošljavanje i oglasnoj tabli Doma zdravlja – Tutin.           
Lice zaduženo za davanje obaveštenja o javnom konkursu je Birsena Muković, dipl. pravnik.
Prijave slati na adresu : Dom zdravlja – Tutin, Tutin, ul. Bogoljuba Čukića br. 8, 36320 Tutin, sa naznakom ,, oglas za prijem u radni odnos “ ili lično dostaviti u pisarnicu u službi za opšte i pravne poslove Doma zdravlja – Tutin.
Javni oglas objaviti na oglasnoj tabli Doma zdravlja – Tutin, kod Nacionalne službe za zapošljavanja i web sajtu Ministarstva zdravlja Republike Srbije. 
Prijava ( sa navedenim dokumentima po javnom oglasu ) koja se šalje putem pošte, smatra se da je predata u roku :
a) ako Dom zdravlja –Tutin primi prijavu pre nego što rok javnog oglasa istekne;
b) ako je prijava  predata preporučenom poštom, kao dan prijema prijave u Doma zdravlja – Tutin smatra se dan kada je predata poštanskom operateru.
Prijava i dokumenta po javnom oglasu uz prijavu se ne vraćaju kandidatu nakon završenog konkursa i donete odluke o izboru kandidata.        
Neblagovremene i nepotpune prijave (ne sadrže navedena tražena dokumenta) neće biti uzete u razmatranje.                                                                                       
                                                                                                                  v.d.direktora
[bookmark: _GoBack]                                                                                                        Dr. sci. med. Kemal Ćorović
                                                                                                       _________________________       

